NITHYOGI
డిజిటల్‌ వ్యవస్థ దిశగా భారత్‌
న్యూఢిల్లీ, డిసెంబరు 22: భారతీయుల్లో కేవలం ఒకటిశాతం మందిమాత్రమే ఆదాయపు పన్ను చెల్లి స్తున్నారు. 125 కోట్లమంది జనాభా ఉన్న భారత దేశంలో కేవలం ఒకటిశాతంమంది మాత్రమే పన్ను లు చెల్లించడం విడ్డూరంగా ఉంది. భారత్‌ లాంటి శరవేగంగా వృద్ధిచెందుతున్న దేశానికి ఇటువంటి తరుణంలో 95శాతం నగదు లావాదేవీలపైనే కొన సాగించడం కష్టంఅన్నారు. జాతీయ ఉపద్రవ నివా రణ స్పందన శక్తిసంఘటన (ఎన్‌డిఆర్‌ఎఫ్‌) నిర్వ హించిన సదస్సులో ఆయన మాట్లాడుతూ 2030 నాటికి పదిలక్షల కోట్ల డాలర్ల ఆర్ధికవ్యవస్థకు పెరు గుతున్న భారత్‌ నేడు రెండులక్షల కోట్ల డాలరక్ల ఆర్థికవ్యవస్థతో ఉందని, అయితే ఈ వ్యవస్థలో 95శాతం నగదు లావాదేవీలతోనే కొనసాగాలంటే సంక్లిష్టమేనని పేర్కొన్నారు. నగదు రహిత లావా దేవీలపై నిర్వహించిన సదస్సులో నీఇ ఆయోగ్‌ సిఇఒ అమితాబ్‌ కాంత్‌ పాల్గొని దేశ ఆర్థిక వ్యవస్థ తీరుతెన్నులను వివరించారు. 125కోట్ల మంది జనాభాలో కేవలం ఒకటిశాతం మంది మాత్రమే పన్నులు చెల్లిస్తున్నారని అన్నారు. భారత్‌లో వంద కోట్లమందికిపైగా మొబైల్‌ ఫోన్‌ వినియోగిస్తున్నారని ఆధార్‌ బయోమెట్రిక్‌ కార్డులు కూడా వందకోట్ల మందికిపైగా జారీచేసిందని, అయితే పన్ను రిట ర్నుల దాఖల్లో మాత్రం అత్యంత తక్కువ మంది మాత్రమే పన్నులు చెల్లించడం సిగ్గుచేటని కాంత్‌ పేర్కొన్నారు.
అలాగే ప్రభుత్వం ఇటీవలే ప్రవేశ పెట్టిన జన్‌ధన్‌ ఖాతాలపరంగాచూస్తే 26 కోట్ల మందికి బ్యాంకు ఖాతాలు వచ్చాయని, వీరిలో 20 కోట్లమందికిపైగా రూపేకార్డులు జారీచేసినట్లు వివరించారు. నగదు రహిత లావాదేవీలకు ఇదే సరైన తరుణహని అన్నారు. ఆర్ధికశాఖ సహాయ మంత్రి కిరేన్‌ రిజిజు మాట్లాడుతూ ఎన్‌డిఆర్‌ఎప్‌ సిబ్బంది నగదురహిత లావాదేవీలు నిర్వహించేందు కు ముందుకురావాలని, దేశంనలుమూలల కూడా నగదురహిత లావాదేవీలు పెరగాల్సిన అవసరం ఉందని, డిజిటల్‌ చెల్లింపులు అలవాటుచేసు కోవాలని సూచించారు. కేంద్ర మంత్రి మాట్లాడుతూ కేంద్ర సాయుధదళాల సిబ్బంది, రాష్ట్ర పోలీసు సిబ్బంది మొత్తం నగదు రహిత లావాదేవీలకే రావా లని సూచించారు. ప్రధానినరేంద్రమోడీ నిర్దేశించిన లక్ష్యం ప్రకారం భారత్‌ను ప్రపంచంలోనే ఐదో అతి పెద్ద డిజిటల్‌ లావాదేవీల ఆర్థికవ్యవస్థ ఉన్న దేశం గా మార్చే కృషికి ప్రజలు సహకరించాలని కోరారు.
ప్రపంచంలోని టాప్‌ మూడు ఆర్థికవ్యవస్థల్లో ఒకటి గా వచ్చే పదేళ్లలో మారుతుందని కిరేన్‌ వెల్లడిం చారు. డిజిటల్‌ చెల్లింపులకు వచ్చేందుకు తొలుత కొంత కష్టంగానే ఉన్నప్పటికీ ఒకసారి ప్రారంభిస్తే సులువగా అలవాటైపోతుందని భరోసా ఇచ్చారు. ప్రధాన మంత్రి దేశ ప్రజలను నగదు రహిత వ్యవస్థవైపే ప్రోత్సహిస్తున్నారన్నారు. ఎన్‌డిఆర్‌ ఎఫ్‌ డైరెక్టర్‌ జనరల్‌ ఆర్‌కె పచనంద మాట్లా డుతూ నగదు రహిత లావాదేవీలు జీవనశైలిని మరింత సులువైన మార్గానికి పయనింపచేస్తుం దని, అంతేకాకుండా డిజిటల్‌ చెల్లింపులకు ప్రభు త్వం కూడా అనేక లావాదేవీలను ప్రకటించిందని వెల్లడించారు. ఎన్‌డిఆర్‌ఎఫ్‌ సిబ్బంది విధిగా ఈ లావాదేవీలు నిర్వహించాలని సూచించారు. ప్రతి ఒక్కరు, మరొకరికి అవగాహణ కల్పించాలని ఇదే సందేశం దేశవ్యాప్తం చేయాలని నీతి ఆయోగ్‌ సిఇఒ విజ్ఞప్తిచేసారు. మొత్తంమీద డిజిటల్‌ వ్యవస్థ వైపు నడిపించేందుకు కేంద్ర ప్రభుత్వపరిధిలోని అన్ని ప్రభుత్వ విభాగాలు శరవేగంతో ముందుకు వస్తున్నాయి. ప్రజలను కార్యోన్ముఖులను చేసేం దుకు వీలుగా సమాయత్తం చేస్తున్నాయి.